Ouer kom net oor jouself - Malkoppie Terapie
Ouer kom net oor jouself
Ek is so vinnig om te sê mense moet weet watter groepe op whatsapp om te stig. As die groep se doel uitgedien is verwyder die mense en groep. Die nuutste term is WhatsApp etiket… wonder wat MC Schoeman daaroor te sê het. Wat my laat lag is dat mense idees het omdat hulle nie van sekere goed hou nie.. dan is dit volgens hulle nie etiket nie.
So het ek my ingepraat in 'n paar rolle die jaar waar ek ouers moet inlig. Mens kan eenvoudig nie almal tevrede stel nie. Ons moan as ons dink ons kry te min inligting. As mens al die inligting deurstuur dan moan ons weer dat ons te veel inligting kry.
So het ek nou groepe op e-pos en op WhatsApp. Sommige ouers is op ander groepe wat ook dieselfde inligting kry. Ek moes lag… vir my is die proses maklik, ek word ingelig om inligting te stuur, en ek stuur aan. Ek gaan nou nie jou uithaal omdat ek dink jy gaan dit op 'n ander groep kry nie.
Daar is 'n goeie afrikaanse woord oor my gemoed vandag. Sommige ouers gee net om as hulle kinders bevoordeel word. Sommige vind ek ongeskik en dit voel vir my of hulle neersien op ander.
Meneer/Mevrou wat maak jou beter as ek of die ouer langs my? Ek het nie lus vir jou tantrums vandag nie. Ek het goeie raad vir jou… as jy moeg is vir die inligting… verlaat die groep, sit 'n reël op outlook om my e-posse te verwyder sonder om dit te lees. My werk is om jou in te lig.. vat beheer as jy nie ingelig wil wees nie.